# **დანართი1**

 **დამტკიცებულია სსიპ - შოთა რუსთაველის საქართველოს**

**ეროვნული სამეცნიერო ფონდის გენერალური**

 **დირექტორის 2018 წლის 26 ივნისის N88 ბრძანებით**

**სსიპ - შოთა რუსთაველის საქართველოს ეროვნული სამეცნიერო ფონდის ჯილდოს დაწესებისა და 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის**

**კონკურსის წესი**

**მუხლი 1. ზოგადი დებულებანი**

1. სსიპ - შოთა რუსთაველის საქართველოს ეროვნული სამეცნიერო ფონდი (შემდგომში ფონდი) აწესებს ჯილდოს მეცნიერებისა და ტექნოლოგიების მიმართულებით განსაკუთრებული მიღწევებისა და წვლილისათვის.
2. ფონდის მიერ გამოცხადებული კონკურსის „სსიპ შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის“ (შემდგომში - კონკურსი) მიზანია საქართველოს და საერთაშორისო მკვლევართა წახალისება მეცნიერებისა და ტექნოლოგიების მიმართულებით აქტიური და წარმატებული მოღვაწეობისა და ჩართულობის მიზნით, აგრეთვე განსაკუთრებული მიღწევების დაფასებისათვის, ქართული მეცნიერებისა და საქართველოს შესახებ კვლევების წახალისებისა და პოპულარიზაციისათვის.
3. ჯილდო მეცნიერებისა და ტექნოლოგიების მიმართულებით განსაკუთრებული მიღწევებისა და წვლილისათვის გაიცემა ერთჯერადად, კონკურსის წესით.
4. თითოეულ კატეგორიაში გაიცემა მხოლოდ ერთი ფულადი ჯილდო და 1 წარჩინების სიგელი.
5. ზუსტი და საბუნებისმეტყველო, სიცოცხლის შემსწავლელი, ჯანდაცვის, აგრარული, ტექნოლოგიებისა და საინჟინრო მეცნიერებების მიმართულებით კონკურსში მონაწილეობის მსურველ აპლიკანტ(ებ)ს მინიმუმ ერთი პუბლიკაცია უნდა ჰქონდეს გამოქვეყნებული ან დასაბეჭდად მიღებული მაღალ რეიტინგულ (impact ფაქტორიან) ჟურნალში; სოციალური, ჰუმანიტარული მეცნიერებების მიმართულებით კონკურსში მონაწილეობის მსურველ აპლიკანტებს - საერთაშორისო სამეცნიერო ბაზებში ინდექსირებულ (ხილვად) რეფერირებად ჟურნალებში.
6. ჯილდოს ნომინაციაზე წარდგენილ დოკუმენტაციას უნდა ერთვოდეს სარეკომენდაციო წერილი, ან რეკომენდატორის საკონტაქტო ინფორმაცია (სახელი გვარი, ტელეფონი, ელექტრონული ფოსტის მისამართი). რეკომენდატორი უნდა იყოს პირი, რომელიც კარგად იცნობს ჯილდოს ნომინაციაზე წარდგენილ ახალგაზრდა მეცნიერის/მეცნიერთა ჯგუფის სამეცნიერო საქმიანობას[[1]](#footnote-1). რეკომენდატორის/სარეკომენდაციო წერილების რაოდენობა არ უნდა აღემატებოდეს 2-ს.

**მუხლი 2. კონკურსის ჯილდოების კატეგორიები**

კონკურსი ითვალისწინებს ერთჯერადი ჯილდოთი ახალგაზრდა მეცნიერის/მეცნიერთა ჯგუფის დაჯილდოებას.

 ფონდის ჯილდო გაიცემა შემდეგ კატეგორიებში:

|  |  |  |  |  |
| --- | --- | --- | --- | --- |
| # | ნომინაცია | დარგი | პრიზი | სუბიექტი/მოქალაქეობა |
| 1 | საქართველოს შემსწავლელი მეცნიერებების მიმართულებით მოღვაწე წლის საუკეთესო უცხოელი მეცნიერი | საქართველოს შემსწავლელი მეცნიერებები | 5000 | უცხო ქვეყნის |
| 2 | საქართველოს შემსწავლელი მეცნიერებების მიმართულებით მოღვაწე წლის საუკეთესო ახალგაზრდა მეცნიერი | საქართველოს შემსწავლელი მეცნიერებები | 3500 | საქართველოს |
| 3 | ზუსტი და საბუნებისმეტყველო მეცნიერებების მიმართულებით მოღვაწე წლის საუკეთესო ახალგაზრდა მეცნიერი | ზუსტი და საბუნებისმეტყველო | 3500 | საქართველოს |
| 4 | ზუსტი და საბუნებისმეტყველო მეცნიერებების მიმართულებით მოღვაწე წლის საუკეთესო მეცნიერთა ჯგუფი | ზუსტი და საბუნებისმეტყველო | 8000 | სამეცნიერო ხელმძღვანელი - საქართველოს მოქალაქე. ჯგუფში შესაძლოა იყოს უცხო ქვეყნის მოქალაქე |
| 5 | სიცოცხლის შემსწავლელ, ჯანდაცვის, აგრარული მეცნიერებების მიმართულებით მოღვაწე წლის საუკეთესო ახალგაზრდა მეცნიერი | სიცოცხლის შემსწავლელი, ჯანდაცვის, აგრარული | 3500 | საქართველოს |
| 6 | სიცოცხლის შემსწავლელ, ჯანდაცვის, აგრარული მეცნიერებების მიმართულებით მოღვაწე წლის საუკეთესო მეცნიერთა ჯგუფი | სიცოცხლის შემსწავლელი, ჯანდაცვის, აგრარული | 8000 | სამეცნიერო ხელმძღვანელი - საქართველოს მოქალაქე. ჯგუფში შესაძლოა იყოს უცხო ქვეყნის მოქალაქე |
| 7 | ტექნოლოგიებისა და საინჟინრო მეცნიერებების მიმართულებით მოღვაწე წლის საუკეთესო ახალგაზრდა მეცნიერი | ტექნოლოგიები და საინჟინრო მეცნიერებები | 3500 | საქართველოს |
| 8 | ტექნოლოგიებისა და საინჟინრო მეცნიერებების მიმართულებით მოღვაწე წლის საუკეთესო მეცნიერთა ჯგუფი | ტექნოლოგიები და საინჟინრო მეცნიერებები | 8000 | სამეცნიერო ხელმძღვანელი - საქართველოს მოქალაქე. ჯგუფში შესაძლოა იყოს უცხო ქვეყნის მოქალაქე |
| 9 | სოციალური და ჰუმანიტარული მეცნიერებების მიმართულებით მოღვაწე წლის საუკეთესო ახალგაზრდა მეცნიერი | სოციალური და ჰუმანიტარული მეცნიერებები | 3500 | საქართველოს |
| 10 | სოციალური და ჰუმანიტარული მეცნიერებების მიმართულებით მოღვაწე წლის საუკეთესო მეცნიერთა ჯგუფი | სოციალური და ჰუმანიტარული მეცნიერებები | 8000 | სამეცნიერო ხელმძღვანელი - საქართველოს მოქალაქე. ჯგუფში შესაძლოა იყოს უცხო ქვეყნის მოქალაქე |

კომისიის გადაწყვეტილების საფუძველზე თითოეულ ნომინაციაში, დამატებით, შესაძლებელია გაიცეს წარჩინების სიგელი (Seal of Excellence) ფულადი ჯილდოს გარეშე. თითოეულ ნომინაციაში დამატებით გაიცემა არაუმეტეს 1 სიგელისა; მეცნიერების პოპულარიზაციისა და ფართო საზოგადოების ინფორმირების მიზნით, ფონდი უზრუნველყოფს წარმატებულ მეცნიერთა, მეცნიერთა ჯგუფის საქმიანობის გაშუქებას ფონდის ვებ გვერდის, სოციალური, ინტერნეტ და რადიო-ტელე მედიის მეშვეობით.

**მუხლი 3. კონკურსის ადმინისტრირება**

1. კონკურსის ადმინისტრირებას ახორციელებს საჯარო სამართლის იურიდიული პირი -სსიპ შოთა რუსთაველის საქართველოს ეროვნული სამეცნიერო ფონდი.
2. **ფონდი უზრუნველყოფს:**

ა) კონკურსის გამოცხადებას დადგენილი წესით;

ბ) კონკურსის ჩატარების წესისა და საკონკურსო დოკუმენტაციის მიღების ვადების დადგენასა და საჯაროდ გამოცხადებას;

g)საკონკურსო დოკუმენტაციის კონკურსის მოთხოვნებთან შესაბამისობის დადგენას;

დ) ფონდის გენერალური დირექტორი ინდივიდუალური ადმინისტრაციულ-სამართლებრივი აქტით ქმნის საკონკურსო განაცხადების შემფასებელ კომისიას და ადგენს მისი საქმიანობის წესს;

ე) კომისია უფლებამოსილია, საჭიროების შემთხვევაში მოიწვიოს დამატებითი დამოუკიდებელი ექსპერტი;

ვ) კომისიის მიერ დასაფინანსებლად შერჩეული პროექტების დამტკიცებას;

ზ) ჯილდოების კატეგორიების შესაბამისად კონკურსში გამარჯვებული კანდიდატების დაჯილდოებას.

**მუხლი 4. სუბიექტები**

1. კატეგორიების შესაბამისად ჯილდოს მოსაპოვებლად კონკურსში მონაწილეობა შეუძლია შემდეგ სუბიექტებს:

ა) სამეცნიერო ჯგუფების ჯილდოების კატეგორიაში (მე-2 მუხლის, პირველი პუნქტის, მე-4, მე-6, მე-8 და მე-10 ქვე-პუნქტებში) აღნიშნულ სამეცნიერო მიმართულებებში აქტიურად მოღვაწე არანაკლებ 3 (სამი) საქართველოს მოქალაქის, მკვლევარისგან შემდგარ სამეცნიერო - კვლევით ჯგუფს. ჯგუფის შემადგენლობაში ხელმძღვანელის სტატუსით ჩართული უნდა იყოს კონკრეტულ სამეცნიერო მიმართულებაში აქტიურად მოღვაწე დოქტორის, ან მასთან გათანაბრებული აკადემიური ხარისხის მქონე, საქართველოს მოქალაქე. ჯგუფში დოქტორის აკადემიური ხარისხის მქონე მეცნიერების გარდა შესაძლებელია ჩართული იყვნენ მაგისტრანტ(ებ)ი, დოქტორანტ(ებ)ი და/ან რეზიდენტები. ჯგუფში ასევე შეიძლება ჩართული იყვნენ უცხო ქვეყნის მოქალაქე მეცნიერ(ებ)ი.

ბ) ახალგაზრდა მეცნიერთა ჯილდოების კატეგორიაში (მე-2 მუხლის, პირველი პუნქტი , მე-2, მე-3, მე-5, მე-7 და მე-9 ქვე-პუნქტებში) აღნიშნულ სამეცნიერო მიმართულებებში აქტიურად მოღვაწე დოქტორის, ან მასთან გათანაბრებული აკადემიური ხარისხის მქონე ახალგაზრდა მკვლევარს, საქართველოს მოქალაქეს, რომელსაც აკადემიური ხარისხი მიენიჭა კონკურსის გამოცხადების თარიღიდან ბოლო 7 წლის განმავლობაში; სამეცნიერო კარიერის წყვეტის შემთხვევაში (სადეკრეტო შვებულება, ჯანმრთელობის მდგომარეობა და სხვ.) 12 წლის პერიოდის განმავლობაში.

გ) საქართველოს შემსწავლელი მეცნიერებების მიმართულებით მოღვაწე წლის საუკეთესო უცხოელი მეცნიერის ჯილდოს კატეგორიაში (მე-2 მუხლის, პირველი პუნქტის, პირველი ქვე-პუნქტი) აღნიშნულ სამეცნიერო მიმართულებაში აქტიურად მოღვაწე დოქტორის, ან მასთან გათანაბრებული აკადემიური ხარისხის მქონე უცხო ქვეყნის მოქალაქეს.

2. საკონკურსო განაცხადი შესაძლებელია წარადგინოს თავად ჯილდოს კანდიდატმა - მკვლევარმა. ასევე, შესაძლებელია საკონკურსო განაცხადი წარდგენილი იყოს საქართველოს ან/და ნებისმიერი სხვა ქვეყნის სამეცნიერო ცენტრის, ინსტიტუტის, უნივერსიტეტის, მუზეუმის, ბიბლიოთეკის, სახელმწიფო და კერძო სამეცნიერო დაწესებულების მიერ, სსიპ შოთა რუსთაველის საქართველოს ეროვნული სამეცნიერო ფონდის მიერ წინასწარ შემუშავებული და დამტკიცებული ფორმების შესაბამისად.

3. კონკურსში მონაწილეობის მიღება არ შეუძლიათ:

ა) ფონდის საერთაშორისო საკოორდინაციო საბჭოს წევრებს;

ბ) კონკურსის შემფასებელი კომისიის წევრებს;

გ) ფონდის თანამშრომლებს.

**მუხლი 5. კონკურსის ეტაპები**

1. **კონკურსის ეტაპებია:**

ა) კონკურსის გამოცხადება;

ბ) საკონკურსო განაცხადების ,,სსიპ - შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის“ ფონდში წარდგენა;

გ) საკონკურსო დოკუმენტაციის კონკურსის მოთხოვნებთან შესაბამისობის დადგენა;

დ) საკონკურსო განაცხადების განხილვა და ჯილდოების კატეგორიებში გამარჯვებულების გამოვლენა გენერალური დირექტორის ინდივიდუალური ადმინისტრაციულ-სამართლებრივი აქტით დამტკიცებული საკონკურსო განაცხადების შეფასების კრიტერიუმების შესაბამისად;

ე) საკონკურსო კომისიის შეფასებაზე დაყრდნობით გამარჯვებული კანდიდატების დამტკიცება;

ვ) ფონდის მიერ კონკურსის შედეგების საჯარო გამოცხადება;

ზ) გამარჯვებული კანდიდატებისათვის ჯილდოების გადაცემა - 2018 წლის მეცნიერებისა და ინოვაციების ფესტივალის დროს.

**მუხლი 6. საკონკურსო განაცხადის წარდგენა**

1. საკონკურსო დოკუმენტაცია (იხ.დანართები 3;4;5) უნდა გამოიგზავნოს ელექტრონულად, ფონდის ელექტრონული ფოსტის შემდეგ მისამართზე: aarp@rustaveli.org.ge 2018 წლის **20 ივლისის,** 16:00 სთ-მდე;
2. საკონკურსო დოკუმენტაციის გამოგზავნისას ტექსტში უნდა მიეთითოს ჯილდოს კანდიდატ(ებ)ის სახელი, გვარი, **ჯილდოს კატეგორია** და სამეცნიერო მიმართულება;
3. სარეგისტრაციო შიფრის ელ. ფოსტით მიღების შემდგომ, უნდა შეივსოს ,,სსიპ -შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის“ განცხადება კონკურსში მონაწილეობის შესახებ (იხ. დანართი №2), სარეგისტრაციო შიფრის, aarp/…/…/18 მითითებით. შიფრის მინიჭება ხდება საკონკურსო დოკუმენტაციის წარდგენის შემდეგ. განცხადება დადასტურებული უნდა იყოს ხელმოწერით/ებით,
4. ამობეჭდილი, ხელმოწერილი განცხადება ,,სსიპ - შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის“ წარდგენილი უნდა იყოს ფონდის კანცელარიაში 2018 წლის **23 ივლისის,** 16:00 სთ-მდე. მე-2 მუხლის პირველი პუნქტის პირველი ქვეპუნქტით განსაზღვრულ კატეგორიის (უცხო ქვეყნის მოქალაქის) შემთხვევაში შესაძლებელია დასკანირებული, ხელმოწერილი განცხადების წარმოდგენა, ელექტრონული ფოსტის მეშვეობით.
5. საკონკურსო დოკუმენტაციის სრული პაკეტი ივსება ქართულად და ინგლისურად. პაკეტების იდენტურობაზე პასუხისმგებელია დოკუმენტაციის წარმომდგენი პირი.
6. საგრანტო კონკურსში მონაწილეობისათვის წარმოსადგენი პროექტის დოკუმენტაცია მოიცავს შემდეგ ჩამონათვალს:

ა) განცხადებას ,,სსიპ -შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისთვის“ კონკურსში მონაწილეობის შესახებ (დანართი 2) წარმოდგენილი უნდა იყოს ფონდის კანცელარიაში, დადასტურებული განმცხადებლ(ებ)ის ხელმოწერ(ებ)ით;

ბ) განმცხადებლის პროფესიული ბიოგრაფიას (CVქართულ და ინგლისურ ენებზე) (დანართი 3) PDF ფაილის სახით;

გ) განმცხადებლის/ჯილდოს კანდიდატის დასაბუთების წერილის მის სამეცნიერო მიმართულებაში ბოლო 3 წლის პერიოდში სამეცნიერო მიღწევების მითითებით (ქართულ და ინგლისურ ენებზე) (დანართი 4)) PDF ფაილის სახით;

დ) სარეკომენდაციო წერილ(ებ)ს, ან რეკომენდატორების საკონტაქტო ინფორმაცია (ქართულ და ინგლისურ ენებზე) (დანართი 5) PDF ფაილის სახით; უცხო ქვეყნის მოქალაქის მიერ გაცემული სარეკომენდაციო წერილ(ებ)ი თარგმნილი უნდა იყოს ქართულ ენაზე.

1. სამეცნიერო კვლევითი ჯგუფის კატეგორიაში განაცხადის წარმოდგენის შემთხვევაში, მიუთითეთ წინა სამი წლის განმავლობაში: მომზადებული მინიმუმ ერთი სტატია, ან მინიმუმ ერთი საერთო სახელმძღვანელო, ან თანაავტორობით/ერთობლივად წარდგენილი მიღებული პატენტი (არსებობის შემთხვევაში).
2. ვადის დარღვევის, ყალბი ან/და არასრული დოკუმენტაციის წარმოდგენის შემთხვევაში ჯილდოზე წარდგენილი საკონკურსო განაცხადი ფონდის მიერ საკონკურსოდ არ განიხილება და მოიხსნება.

**მუხლი 7. ჯილდოების გადაცემის პროცედურა**

1. გამარჯვებული კანდიდატისათვის ჯილდო გაიცემა უნაღდო ანგარიშსწორებით, მუხლი 2-ში მითითებული კატეგორიებისა და ოდენობების შესაბამისად, საქართველოს კანონმდებლობით არსებული ყველა შესაბამისი გადასახად(ებ)ის გათვალისწინებით.
2. კვლევითი ჯგუფის ჯილდო გაიცემა ჯგუფის სამეცნიერო ხელმძღვანელზე უნაღდო ანგარიშსწორებით. ფონდი პასუხისმგებელი არ არის ჯგუფის შიგნით წევრებზე ჯილდოს გადანაწილებაზე. აღნიშნული განაწილება მოხდება ჯგუფის წევრებს შორის ურთიერთშეთანხმების საფუძველზე.

**მუხლი 8. ჯილდოზე წარდგენილი საკონკურსო განაცხადების შეფასების კრიტერიუმები**

1. შეფასება ხორციელდება კომისიის მიერ ამ მუხლის მესამე პუნქტის შეფასების კრიტერიუმების გამოყენებით.
2. კომისია ადგენს მუხლი 2-ის პირველ პუნქტში არსებული ჯილდოების ნომინაციების მიხედვით რანჟირებულ სიებს. საბოლოო გადაწყვეტილება მიიღება საკონკურსო კომისიის რეკომენდაციის შესაბამისად და მტკიცდება ფონდის გენერალური დირექტორის ბრძანებით.
3. ჯილდოზე წარდგენილი საკონკურსო დოკუმენტაცია შეფასდება შემდეგი კრიტერიუმების მიხედვით:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **კრიტერიუმები და განმარტებები** | C- | C | C+ | B- | B | B+ | A- | A | A+ | **შეფასება (A/B/C)** **კრიტერიუმის მიხედვით** |
| **1.სამეცნიერო პროდუქტიულობა,**  | 1 | 2 | 3 | 4 | 5 | 6 | 7 | 8 | 9 |  |
|  • პუბლიკაციები (საერთაშორისო რეფერირებად ჟურნალებში) ბოლო 3 წლის განმავლობაში• საერთაშორისო და ადგილობრივი პატენტი და სხვა ინტელექტუალური საკუთრების უფლება (IPR) |  |  |  |  |  |  |  |  |  |  |
| **2.სამეცნიერო საქმიანობა საერთაშორისო და ეროვნულ დონეზე** | 1 | 2 | 3 | 4 | 5 | 6 | 7 | 8 | 9 |  |
| • საერთაშორისო და ეროვნულ პროექტებში მონაწილეობა სამეცნიერო ხელმძღვანელის ( PI) სტატუსით• საერთაშორისო /ეროვნული ნომინაციები, ჯილდოები, პრიზები, სტიპენდიები • რეცენზირებადი ჟურნალების რედკოლეგიის წევრობა |   |   |   |   |   |   |   |   |   |   |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **მეცნიერის მონაწილეობა საერთაშორისო ღონისძიებებში**
 | 1 | 2 | 3 | 4 | 5 | 6 | 7 | 8 | 9 |  |
| სამეცნიერო კონფერენციები/სიმპოზიუმები/კონგრესები, სამუშაო შეხვედრები) თავმჯდომარის/თანა-თავმჯდომარის /მომხსენებლის /მოწვეული მომხსენებლის/მთავარი მომხსენებლის სტატუსით მონაწილეობა და სხვ.) |   |   |   |   |   |   |   |   |   |   |
| შემაჯამებელი კომენტარი საკონკურსო განაცხადის შესახებ, სამივე კრიტერიუმის შესაბამისად) |  |
|  □ A  □ B  □ C |  |

ა) კრიტერიუმებში ქულებით შეფასება განიმარტება შემდეგნაირად:

|  |  |  |  |
| --- | --- | --- | --- |
| **შეფასება ქულით** | **შეფასება ABC კატეგორიით** | **შეფასება** | **განმარტება** |
| 1 | C- | შეუსაბამო | საკონკურსო განაცხადი არ პასუხობს ამ კონკრეტულ კრიტერიუმს, ან ვერ ფასდება არასაკმარისი ინფორმაციის გამო |
| 2 | C | ნაწილობრივ შეუსაბამო | საკონკურსო განაცხადი არაადეკვატურად პასუხობს ამ კონკრეტულ კრიტერიუმს, გართულებულია შეფასება არასაკმარისი ინფორმაციის გამო. |
| 3 | C+ | სუსტი | საკონკურსო განაცხადი მცირედ პასუხობს, შეუსაბამოა ამ კონკრეტულ კრიტერიუმთან, შეინიშნება სერიოზული, არსებითი სუსტი მხარეები. |
| 4 | B- | დამაკმაყოფილებელი | საკონკურსო განაცხადი ზოგადად პასუხობს კრიტერიუმს, მაგრამ აქვს მნიშვნელოვანი უზუსტობები და სუსტი მხარეები  |
| 5 | B | საშუალო | საკონკურსო განაცხადი ზოგადად პასუხობს კრიტერიუმს, მაგრამ დასაბუთება არადამაკმაყოფილებელია  |
| 6 | B+ | საკმაოდ კარგი | საკონკურსო განაცხადი მთლიანობაში პასუხობს კრიტერიუმს, მაგრამ დასაბუთება არასაკმარისია  |
| 7 | A- | კარგი | საკონკურსო განაცხადი კარგად პასუხობს კრიტერიუმს, დასაბუთება დამაკმაყოფილებელია, მაგრამ აუცილებელია გარკვეული გაუმჯობესება.  |
| 8 | A | ძალიან კარგი | საკონკურსო განაცხადი ძალიან კარგად, ზუსტად პასუხობს კრიტერიუმს. არის ორიგინალური და აქვს მაღალი სამეცნიერო პოტენციალი, თუმცა შესაძლებელია გარკვეულწილად დახვეწა.  |
| 9 | A+ | საუკეთესო | გამორჩეული, მაღალი სამეცნიერო პოტენციალის მქონე საკონკურსო განაცხადი, რომელიც საუკეთესოდ პასუხობს კრიტერიუმს.  |

ბ) თითოეული კრიტერიუმი (1,2,3) ფასდება მინიმუმ 1, მაქსიმუმ 9 ქულით. სამივე კრიტერიუმისათვის მინიმალური შესაძლო შეფასებაა 3, მაქსიმალური-27 ქულა.

გ) ჯილდოს მისაღებად საჭიროა სამივე კრიტერიუმში A კატეგორიის შეფასების მიღება.

დ) თუ რომელიმე კრიტერიუმში პროექტი მიიღებს C კატეგორიის შეფასებას, ახალგაზრდა მეცნიერი და კვლევითი ჯგუფი არ დაჯილდოვდება ფულადი პრიზით და არ მიიღებს სიგელს.

**მუხლი 9. ინტერესთა კონფლიქტი**

1. დაუშვებელია საკონკურსო კომისიის წევრი იყოს ამავე კონკურსის მონაწილე.

2. არ შეიძლება პროექტების შეფასების და დამტკიცების პროცესში მონაწილეობდეს საკონკურსო კომისიის წევრი:

ა) რომელსაც აქვს საერთო პუბლიკაცია პროექტის მონაწილეებთან ან მონაწილეობდა მათთან ერთსა და იმავე სამეცნიერო-კვლევით პროექტში ან მუშაობს ერთსა და იმავე სტრუქტურულ ერთეულში (ფაკულტეტი, ინსტიტუტი, დეპარტამენტი);

ბ) რომელმაც შესაძლოა მიიღოს უშუალო პროფესიული, ფინანსური ან პირადი სარგებელი პროექტის გამარჯვების ან დამარცხების შემთხვევაში;

გ) რომელსაც აქვს პროექტის თემატიკის ან კვლევის მეთოდიკის შესახებ პროექტის ავტორებისაგან ფუნდამენტურად განსხვავებული პოზიცია;

დ) რომელიც თვითონ არის დაინტერესებული მხარე პროექტში; პროექტში მონაწილის ნათესავია; პროექტში მონაწილის წარმომადგენელია; შრომით ურთიერთობაშია პროექტში მონაწილესთან.

3. ამ დებულების მიზნებისათვის ნათესავად ჩაითვლება:

ა) პირდაპირი ხაზის ნათესავი;

ბ) მეუღლე, მეუღლის და-ძმა და პირდაპირი ხაზის ნათესავი;

გ) აღმავალი ხაზის პირდაპირი ნათესავის და-ძმა;

დ) და-ძმა, მათი მეუღლეები და შვილები.

4. საკონკურსო კომისიის წევრი ვალდებულია გენერალურ დირექტორს ოფიციალურად აცნობოს ამ მუხლში აღნიშნული გარემოებისა და თვითაცილების შესახებ.

5. იმ შემთხვევაში, თუ ინფორმაცია საკონკურსო კომისიის წევრის ინტერესთა კონფლიქტის შესახებ ფონდისთვის ცნობილი გახდება დასაფინანსებლად შერჩეული პროექტების დამტკიცებამდე, ფონდი უფლებამოსილია იმსჯელოს შესაბამისი საკონკურსო კომისიის წევრის მიერ გაკეთებულ შეფასების გაუქმების შესახებ.

1. სარეკომენდაციო წერილი შეიძლება წარმოდგენილი იყოს როგორც საქართველოს, ასევე უცხოეთის მოქალაქე სამეცნიერო საზოგადოების წევრის მიერ. რეკომენდატორი უნდა ასაბუთებდეს, კონკრეტულ ნომინაციაში რა მიღწევების გამო უწევს რეკომენდაციას ახალგაზრდა მეცნიერს/მეცნიერთა ჯგუფს, დოკუმენტი უნდა იყოს ხელმოწერილი და შეიცავდეს შესაბამისი პირის საკონტაქტო ინფორმაციას (ტელ. ელ. ფოსტა). წერილი ასევე უნდა შეიცავდეს ინფორმაციას რეკომენდატორის ორგანიზაციული (უნივერსიტეტი, ინსტიტუტი, ცენტრი, სამეცნიერო-კვლევითი ინსტიტუცია და სხვ.) აფილაციის შესახებ. ფონდი უფლებამოსილია დამატებითი ინფორმაციის მიღების მიზნით, დაუკავშირდეს რეკომენდატორ(ებ)ს. [↑](#footnote-ref-1)